Demokratiese Republiek van Azerbeidjan - Wikipedia
Demokratiese Republiek Azerbeidjan
Leuse: Bir kərə yüksələn bayraq, bir daha enməz!
(Die vlag wat eens geopper is sal nooit val nie!)
Kaart van die Demokratiese Republiek Azerbeidjan
Hoofstad Gence (tot September 1918)
Wetgewer Milli Məclis
- Stigting 29 Mei 1918
- Besetting en anneksasie 28 April 1920
- 1918 99 908,87 km2
38 575 sq mi
- 1918 skatting 2 000 000
Digtheid 20 /km²
51,8 /sq mi
Die Demokratiese Republiek van Azerbeidjan (DRA) (Azerbeidjans: Azərbaycan Xalq Cümhuriyyəti) was die eerste suksesvolle demokratiese en sekulêre republiek in die Islamitiese wêreld. Dit was een van die kortstondige Turkssprekende sekulêre republieke wat ontstaan het ná die verbrokkeling van die Russiese Ryk en die opkoms van die Jong Turke in Turkye en die Jadid in Rusland. Kort voor die stigting van die Demokratiese Republiek Azerbeidjan het 'n ander Turkse volk, die Krim-Tatare, 'n soortgelyke poging onderneem, maar hulle Volksrepubliek Krim het tussen 1917 en 1918 minder as een maand lank bestaan.
Een van die belangrikste besluite van die parlement was die invoering van vroulike stemreg. Die Demokratiese Republiek van Azerbeidjan was sodoende nie net die eerste merendeels Islamitiese staat waar vroue dieselfde politieke regte soos mans verwerf het nie, maar ook een van die eerste state wêreldwyd.
Die huidige Republiek van Azerbeidjan beskou homself as vregsopvolger van die DRA.
Die DRA is gevorm op 28 Mei 1918 ná die val van die tsaristiese Rusland. Die land het in die noorde aan Rusland, in die ooste aan die Demokratiese Republiek van Armenië, en in die suide aan die Persiese Ryk gegrens. Gence het tydelik as hoofstad van die republiek gedien omdat Bakoe nog deur Bolsjewistiese troepe beset was. In 1920 is die DRA deur die Sowjetunie verower. Vir Wladimir Lenin was Azerbeidjan se olierykdom van strategiese belang.
Eerste byeenkoms van die Azerbeidjanse parlement
Die vergadersaal van die parlement
Wikimedia Commons bevat media in verband met Azerbaijan Democratic Republic.
↑ "93 years pass since establishment of first democratic republic in the east – Azerbaijan Democratic Republic". Azerbaijan Press Agency. Besoek op May 28, 2011.
↑ Kazemzadeh, Firuz (1951). The Struggle for Transcaucasia: 1917–1921. The New York Philosophical Library. pp. 124, 222, 229, 269–270. ISBN 0-8305-0076-6.
↑ Swietochowski, Tadeusz (2004). Russian Azerbaijan, 1905–1920: The Shaping of a National Identity in a Muslim Community. Cambridge University Press. p. 129. ISBN 0521522455.
Ontsluit van "https://af.wikipedia.org/w/index.php?title=Demokratiese_Republiek_van_Azerbeidjan&oldid=1695681"
Last edited on 22 Julie 2018, at 23:55